Document ID: 32009D0014

KOMISSION PÄÄTÖS,
tehty 17 päivänä joulukuuta 2008,
maaseudun kehittämiseen myönnettävän yhteisön tuen vuosittaisesta jakautumisesta jäsenvaltioille 1 päivästä tammikuuta 200731 päivään joulukuuta 2013 ulottuvalla kaudella tehdyn päätöksen 2006/636/EY muuttamisesta
(tiedoksiannettu numerolla K(2008) 8370)
(2009/14/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 69 artiklan 4 kohdan,
sekä katsoo seuraavaa:
(1)
Maaseuturahaston käyttöön neuvoston asetuksen (EY) N:o 1782/2003 10 artiklan 2 kohdan, 143 d ja 143 e artiklan nojalla käyttöön asetettavista määristä ja maataloustukirahaston menoihin käytettävissä olevista määristä 24 päivänä toukokuuta 2006 tehtyä komission päätöstä 2006/410/EY (2), jossa määritellään varainhoitovuosiksi 2007-2013 EMOTR:sta maaseuturahastoon siirretyt kokonaismäärät neuvoston asetuksen (EY) N:o 1782/2003 (3) mainittujen artikloiden ja neuvoston asetuksen (EY) N:o 378/2007 (4), joissa vahvistetaan asetuksessa (EY) N:o 1782/2003 säädettyjen suorien tukien vapaaehtoiseen mukauttamiseen sovellettavat säännöt, 4 artiklan 1 kohdan mukaisesti, on muutettu komission päätöksellä 2008/955/EY (5).
(2)
Päätöksen 2008/955/EY hyväksymisen vuoksi olisi mukautettava maaseuturahaston käyttöön asetettavia määriä ja lisättävä kyseiset määrät maaseudun kehittämistä koskevan yhteisön tuen vuosittaisiin jaotteluihin.
(3)
Sen vuoksi komission päätöstä 2006/636/EY (6) olisi muutettava,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/636/EY liite tämän päätöksen liitteellä.
2 artikla
Tätä päätöstä sovelletaan varainhoitovuodesta 2009.
3 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä joulukuuta 2008.

Labels: 18
15
19
5